CPN เซ็นทรัลเวสต์เกตคึก-แนะนำซื้อมองแผนเปิดศูนย์การค้าแห่งใหม่แจ่ม
CPN คงคำแนะนำ ซื้อ ราคาหุ้นฟื้นตัวหลังจากปัญหาการวางระเบิดที่ราชประสงค์ได้มีการรับรู้ไปพอควร อีกทั้งรายได้บริษัทมาจากการเช่าพื้นที่ไม่ได้มาจากการขาย ผลกระทบจึงน้อยกว่า แผนการเปิดศูนย์การค้าแห่งใหม่ที่คาดว่าจะประสบความสำเร็จสูง เพราะมีประชากรที่มีอำนาจซื้อสูงจะมีตามมาอีกคือ เซ็นทรัลเฟสติวัล อีส วิลล์ รามอินทรา เปิดประมาณ ต.ค.58 นอกจากนี้เซ็นทรัล พลาซ่า นครศรีธรรมราชและนครราชสีมา จะมีการเปิดตัวได้ประมาณปี 59 คงคำแนะนำ ซื้อ ราคาพื้นฐานกำหนดไว้คงเดิมที่ 61.00 บาท ซึ่งประเมินด้วยวิธี SOTP ราคาปิดมีส่วนเพิ่มได้อีกถึง 37%
1 ก.ย. 2558

บล.ดีบีเอสฯ ระบุในบทวิเคราะห์วันนี้ (1 ก.ย.) ว่า บริษัท เซ็นทรัลพัฒนา จำกัด (มหาชน) หรือ CPN เทงบ 150 ล้าน เปิดตัวเซ็นทรัลเวสต์เกต 1.4 หมื่นล้าน เป็นซุปเปอร์รีจินัล มอลล์ ตั้งอยู่บนที่ดินกว่า 100 ไร่ พื้นที่ 5 แสนตรม. ในย่านบางใหญ่ เปิดให้บริการอย่างเป็นทางการตั้งแต่วันที่ 28 ส.ค.58 ที่ผ่านมา จุดขายที่สำคัญคือ ทำเลบางใหญ่เป็นทางไปสู่ภาคตะวันตกของประเทศ การที่ CPN มาเปิดตลาดจะทำให้กลายเป็นเขตเศรษฐกิจใหม่ของประเทศ คาดว่าช่วงต้นจะมีผู้เข้าใช้บริการวันละกว่า 8 หมื่นคน และจะเพิ่มเป็นวันละ 1-1.2 แสนคน ใกล้เคียงกับ CTW
ผลกระทบ: เป็นบวกมองว่าศูนย์การค้าเซ็นทรัลเวสต์เกต จะเป็นแหล่งรายได้ที่สำคัญในระยะยาวสำหรับ CPN เพราะตั้งอยู่ในทำเลที่ดีมาก นอกจากเป็นทางไปสู่ภาคตะวันตกแล้ว ยังมีเรื่องการอยู่ใกล้รถไฟฟ้าสายสีม่วงที่จะเริ่มมีการเปิดใช้ประมาณปี 60 นี้แล้ว และยังจะมีมอร์เตอร์เวย์ในอนาคตเชื่อมต่อไปยังจังหวัดกาญจนบุรี ทำให้ในอนาคตมีการเชื่อมต่อกับประเทศพม่าได้อีก เป็นการสอดคล้องกับการเปิดประเทศสู่ AEC ในปีหน้า แม้ว่าในระยะสั้นจะมีปัจจัยลบจากการแย่งลูกค้ากันเองกับเซ็นทรัล รัตนาธิเบศร์ เพราะตั้งอยู่ในเขตไม่ไกลกันมาก แต่ในที่สุดจะมีการปรับตัว คือลูกค้าใกล้ศูนย์ใดก็จะไปศูนย์นั้นมากกว่า เพื่อประหยัดค่าขนส่ง เวลา และหลีกหนีปัญหารถติด
คงคำแนะนำ ซื้อ ราคาหุ้นฟื้นตัวหลังจากปัญหาการวางระเบิดที่ราชประสงค์ได้มีการรับรู้ไปพอควร อีกทั้งรายได้บริษัทมาจากการเช่าพื้นที่ไม่ได้มาจากการขาย ผลกระทบจึงน้อยกว่า แผนการเปิดศูนย์การค้าแห่งใหม่ที่คาดว่าจะประสบความสำเร็จสูง เพราะมีประชากรที่มีอำนาจซื้อสูงจะมีตามมาอีกคือ เซ็นทรัลเฟสติวัล อีส วิลล์ รามอินทรา เปิดประมาณ ต.ค.58 นอกจากนี้เซ็นทรัล พลาซ่า นครศรีธรรมราชและนครราชสีมา จะมีการเปิดตัวได้ประมาณปี 59 คงคำแนะนำ ซื้อ ราคาพื้นฐานกำหนดไว้คงเดิมที่ 61.00 บาท ซึ่งประเมินด้วยวิธี SOTP ราคาปิดมีส่วนเพิ่มได้อีกถึง 37%